O‘zbekistonlik tennischi Albina Xabibulina Qozog‘istonda o‘tgan xalqaro turnir bosh sovrinini qo‘lga kiritdi

Qozog‘istonda o‘tgan ITF tasnifiga kiruvchi xalqaro turnirning juftlik bahslari o‘zbekistonlik Albina Xabibulina va qozog‘istonlik Yekaterina Klyuyeva g‘alabasi bilan yakunlandi. Bu haqda O‘zbekiston Milliy axborot agentligi xabar bermoqda.

Turnirning final uchrashuvida rossiyalik Darya Lodikova hamda belaruslik Polina Pexova juftligiga qarshi kortga chiqqan Albina Xabibulina va Yekaterina Klyuyeva raqiblarini har ikkala setda 6:4 hisobida mag‘lubiyatga uchratdi va bosh sovrinni qo‘lga kiritdi.